как се дели неподеляем имот - жилище в съдебна делба ?
когато предмет на делбата е само един недвижим имот и той представлява неподеляемо жилище, при определени условия в чл.349 от гпк същият може да бъде възложен на един от съделителите. искането за възлагане може да се направи най-късно в първото заседание след влизането в сила на решението за допускане на делбата. право да искат възлагане на неподеляемо жилище имат преживелият или бившият съпруг, на когото е предоставено упражняването на родителските права по отношение на децата от брака, ако съделителят няма собствено жилище.право да иска възлагане на наследственото жилище има и този съделител, който при откриване на наследството/смъртта на наследодателя/ е живял в делбеното жилище. съделителят, комуто е възложено неподеляемото жилище уравнява дяловете на останалите съделители парично. това уравнение със законната лихва трябва да се изплати в 6-месечен срок от влизането в сила на решението за възлагане. съделителят, в чийто дял е поставен неподеляемото жилище, става негов собственик, след като изплати в определения в закона срок паричното уравнение заедно със законната лихва. ако уравнението не бъде изплатено в този срок, решението за възлагане се обезсилва по право и имотът се изнася на публична продан.